EkBass/fiwiki-20250220-pages-articles huggingface dataset:
Pávlos Giannakópoulos

Pávlos Giannakópoulos (, 20. elokuuta 1929 – 10. kesäkuuta 2018Businessman, sports club owner Pavlos Giannakopoulos dies) oli kreikkalainen liikemies. Giannakópoulos omisti yhdessä veljensä Thanásis Giannakópouloksen kanssa lääkefirman nimeltä Vianex. Yritys perustettiin jo vuonna 1924, kun heidän isänsä, Dimítris Giannakópoulos, perusti sen pienyrityksenä.http://www.vianex.gr/Default.aspx?ID=40 Vuonna 2008 yrityksen liikevaihto oli 354,5 miljoonaa euroa.http://www.rx- alliance.com/9?navId=13&navItem;=19 Veljekset omistivat vuodesta 1987 lähtien yhdessä Giánnis Vardinogiánniksen kanssa Panathinaikos-urheiluseuran lajijaostoja. Giannakópoulokset omistavat Panathinaikos BC:n ja Panathinaikos VC:n ja Vardinogiánnis Panathinaikos FC:n. Panathinaikos BC:n budjetti kaudelle 2008-2009 oli 35 miljoonaa euroa.http://www.in-the- game.org/?page_id=802 == Lähteet == Luokka:Kreikkalaiset liikemiehet Luokka:Vuonna 1929 syntyneet Luokka:Vuonna 2018 kuolleet
Dorothy Poynton-Hill

Dorothy Poynton-Hill (o.s. Poynton, myöh. Teuber, 17. heinäkuuta 1915 Salt Lake City - 18\. toukokuuta 1995 Riverside) oli yhdysvaltalainen uimahyppääjä ja kaksinkertainen olympiavoittaja. Poynton-Hill voitti olympiahopeaa Amsterdamin olympialaisissa 1928 3 metrin ponnahduslaudalta vain 13-vuotiaana. Los Angelesin ja Berliinin olympialaisissa hän voitti olympiakultaa 10 metrin kerroshypyistä. Lisäksi hän saavutti pronssia Berliinistä 3 metrin ponnahduslaudalta. Poynton-Hill lopetti urheilu-uransa vain 21 vuoden ikäisenä, minkä jälkeen hän pyöritti perustamaansa vesiurheiluseuraa (Dorothy Poynton Aquatic Club) Los Angelesissa. Hänet valittiin myöhemmin International Swimming Hall of Fameen. Hän kuoli Kalifornian Riversidessa 79-vuotiaana vuonna 1995. ==Lähteet== *Artikkeli Dorothy Poyntonista *Profiili hickoksports.com:issa *Artikkeli ishof.com:issa ==Aiheesta muualla== *Profiili sports-reference.com:issa Luokka:Yhdysvaltalaiset uimahyppääjät Luokka:Yhdysvaltalaiset olympiavoittajat Luokka:Vuonna 1915 syntyneet Luokka:Vuonna 1995 kuolleet
Alasdair Gray

Alasdair Gray (28. joulukuuta 1934 – 29. joulukuuta 2019https://canongate.co.uk/news/alasdair-gray-author-and-artist-has-died- aged-85/) oli skotlantilainen kirjailija ja taiteilija, jonka tunnetuimmat teokset ovat Lanark (jota hän kirjoitti 30 vuotta) sekä surrealistisen pornografinen tajunnanvirtateos 1982, Janine. Gray alkoi kirjoittaa Lanarkia jo vuonna 1954, ja sen jälkeen hän kirjoitti sitä epäsäännöllisesti koko 1960- ja 1970-luvut. Se kertoo Glasgow’sta ja sen tummasta versiosta Unthankista. Teosta verrattiin nopeasti James Joycen Odysseukseen, ja se teki Graystä sekä hänen pienestä kustantajastaan Canongate Booksista tunnetun. Grayn seuraavat teokset olivat vuonna 1985 ilmestynyt 1982, Janine ja vuonna 1992 ilmestynyt Mary Shelleyn Frankensteinin uusintaversio Poor Things, josta hän sai muun muassa The Guardianin kirjapalkinnon. Gray sai Poor Things -kirjaan tekemien taidokkaiden kuviensa ansiosta huomiota myös kuvataiteilijana. Hän sai tämän jälkeen tilauksia monista muraali- ja muotokuvatöitä. Grayn julkisiin töihin kuuluu muun muassa Hillheadin metroasemalle tehty muraali. == Lähteet == Luokka:Brittiläiset taiteilijat Luokka:Goottilaisten romaanien kirjoittajat Luokka:Radiokäsikirjoittajat Luokka:Skotlantilaiset kirjailijat Luokka:Vuonna 1934 syntyneet Luokka:Vuonna 2019 kuolleet
Antonio Segni

Antonio Segni () oli italialainen poliitikko ja oikeustieteen maisteri. Hän edusti kristillisdemokraattista puoluetta (Democrazia Cristiana). Segni toimi aluksi oikeustieteen professorina useissa yliopistoissa. Toisen maailmansodan aikana hän osallistui Sardinian vapautuskomitean toimintaan ja oli vuodesta 1944 Sardinian edustaja Italian perustuslakia säätävässä komiteassa. Segni toimi muun muassa maa- ja metsätalousministerinä, opetusministerinä, puolustusministerinä, sisäministerinä ja ulkoministerinä useissa eri hallituksissa vuosina 1946–1962 ja Italian pääministerinä kahteen otteeseen vuosina 1955–1957 ja 1959–1960. Hänet valittiin Italian neljänneksi presidentiksi toukokuussa 1962, mutta hän joutui eroamaan presidentinvirasta kesken toimikautensa vuoden 1964 joulukuussa sairastuttuaan aivoveritulppaan elokuussa 1964. Lehtimies Lino Jannuzzin L’Espresso-lehdessä vuonna 1967 julkaisemasta artikkelista paljastui että veritulppa oli tapahtunut vähän sen jälkeen kun ensimmäiset tiedot presidentin osallisuudesta kenraali Giovanni De Lorenzon vallankaappaussuunnitelmaan (ns. "Piano Solo") heinäkuussa 1964 olivat vuotaneet julkisuuten.Zavoli, s. 22 Segnin ollessa sairauden vuoksi estyneenä tasavallan presidentin tehtäviä hoiti senaatin puheenjohtaja Cesare Merzagora viiden kuukauden ajan, kunnes uusi presidentti Giuseppe Saragat astui virkaan. Antonio Segni oli presidenttikautensa jälkeen Italian senaatin elinikäinen jäsen ja kuoli Roomassa vuonna 1972 kahdeksankymmenenyhden vuoden iässä. == Lähteet == * * === Viitteet === Luokka:Italian presidentit Luokka:Italian pääministerit Luokka:Italian ulkoministerit Luokka:Sisäministerit Luokka:Italian puolustusministerit Luokka:Opetusministerit Luokka:Italialaiset professorit Luokka:Italialaiset kristillisdemokraattiset poliitikot Luokka:Vuonna 1891 syntyneet Luokka:Vuonna 1972 kuolleet
Pyhä Longinus

Pyhä Longinus oli kristillisten legendojen mukaan roomalainen sotilas, joka puhkaisi keihäänsä kärjellä ristiinnaulitun Kristuksen kyljen. Legendan mukaan tämä sotilas oli uudessa testamentissa kuvattu sadanpäämies, joka todisti Jeesuksen ristiinnaulitsemisen aikana: "Tämä oli todella Jumalan Poika!"."Kun sadanpäällikkö ja miehet, jotka hänen kanssaan vartioivat Jeesusta, näkivät maan vavahtelun ja kaiken, mitä tapahtui, he pelästyivät suunniltaan ja sanoivat: 'Tämä oli todella Jumalan Poika!'". Viite: Matt. 27:54"Kun vastapäätä seisova sadanpäällikkö näki Jeesuksen tällä tavoin kuolevan, hän sanoi: "Tämä mies oli todella Jumalan Poika!"". Viite: Mark. 15:38 Jotkut sotilaan ja sadanpäämiehen yhdistävistä historiallisista lähteistä tiedetään väärennöksiksi, ja osassa tiedot ovat ristiriitaisia. Jeesusta kylkeen pistänyttä sotilasta ei nimetä edellä mainituissa kirjoituksissa, vaan nimi Longinus löytyy pseudepigrafisesta ja apokryfisestä Nikodemuksen evankeliumista, jonka pääosan muodostaa Pilatuksen teot. Sabine Baring-Gould totesi: "Nimeä Longinus ei tunnettu kreikkalaisten keskuudessa ennen patriarkka Germanusta vuonna 715. Länsimaihin se tuli Nikodemuksen evankeliumin kautta. Tämän pyhimyksen teoista tai marttyyriydesta ei ole luotettavaa tietoa.""Kreikkalaisten teot, joka on nimellisesti Hesykhios Miletoslaisen (P. Hesychius) kirjoittama, on todellisuudessa myöhäisempi röyhkeä väärennös." Viite: Longinus on todennäköisesti latinalaistettu muoto kreikan kielen keihästä tarkoittavasta sanasta longche (). "Nimen ei voida katsoa periytyvän mistään traditiosta; se on selvä haarautuma sanasta longchē (λόγχη), joka tarkoittaa keihästä tai peistä. Veronican tavoin se on ajanmukaistettu käyttötarkoitukseensa sopivaksi" toteaa Elizabeth Jameson teoksessa The History of Our Lord as Exemplified in Works of Art 1872:160. ==Lähteet ja huomautukset== ==Aiheesta muualla== *The Golden Legend: The Life of Saint Longinus Luokka:Pyhimykset Luokka:Roomalaiset sotilaat
Johann Georg Faust

Johann Georg Faust (1480 – noin 1540) oli saksalainen okkultisti, alkemisti ja astrologi. Hänen elämänsä toimi mahdollisesti pohjana legendalle Faustista, sielunsa paholaiselle myyneestä oppineesta miehestä. Myöhemmin kirjoitetut Christopher Marlowen ja Johann Wolfgang von Goethen kuuluisat fiktiiviset teokset perustuvat samaan tarinaan. Tiedot historiallisen Johann Faustin elämästä ovat epävarmoja. Hän oletettavasti syntyi vuonna 1480 Knittlingenissa ja opiskeli Heidelbergin yliopistossa. 1500-luvun alkupuolella hän harjoitti astrologiaa, alkemiaa, lääkintää ja taikuutta eri puolilla eteläistä Saksaa. Faust kuoli noin 1540 Staufen im Breisgaun kaupungissa.Notizen zum Faust Hans- Ulrich Stoldt: Der Mogeldoktor. Der Spiegel online == Lähteet == == Aiheesta muualla == Luokka:Alkemistit Luokka:Astrologit Luokka:Saksalaiset okkultistit Luokka:Vuonna 1480 syntyneet Luokka:1500-luvulla kuolleet
Jethro Tull (henkilö)

Jethro Tull (30. maaliskuuta 1674 – 21. helmikuuta 1741) oli brittiläinen maanviljelystieteen pioneeri, jota pidetään brittiläisen maanviljelyksen suurena mullistajana. Tull kehitti rivikylvökoneen. Brittiläinen rockyhtye Jethro Tull nimesi itsensä tämän henkilön mukaan. == Lähteet == == Aiheesta muualla == Luokka:Maataloustieteilijät Luokka:Brittiläiset tieteilijät Luokka:Vuonna 1674 syntyneet Luokka:Vuonna 1741 kuolleet
Saint Kitts ja Nevisin lippu

Saint Kitts ja Nevisin lippu on Saint Kitts ja Nevisin kansallistunnus vaakunan, moton ja kansallislaulun ohella. Se hyväksyttiin maan lipuksi 19. syyskuuta 1983. Sen värit symboloivat saarten hedelmällisyyttä (vihreä), taistelua itsenäisyydestä ja orjuudesta vapautumiseksi (punainen), vuoden ympäri paistavaa aurinkoa (keltainen) ja ihmisten afrikkalaista perintöä (musta). Tähdet symboloivat toivoa ja vapautta kuten myös valtion kahta pääsaarta. ==Lähteet== Luokka:Saint Kitts ja Nevis Luokka:Valtioiden liput
Täysosuma (vuoden 1987 elokuva)

Täysosuma () on yhdysvaltalainen jalkapalloaiheinen elokuva, joka sai ensi- iltansa Yhdysvalloissa 23. tammikuuta 1987. Rick Kingin ohjaaman elokuvan pääosia näyttelevät Jim Youngs ja jalkapalloilija Pelé. Luokka:Vuoden 1987 yhdysvaltalaiset elokuvat
Nicolas-Joseph Cugnot

Nicolas-Joseph Cugnot (25. syyskuuta 1725 Void, Ranska – 2. lokakuuta 1804 Pariisi, Ranska) oli ranskalainen sotilasinsinööri ja keksijä. Häntä pidetään yhtenä automobiilin ensimmäisistä keksijöistä. Cugnot palveli armeijassa seitsenvuotisessa sodassa, josta hän palasi Pariisiin vuonna 1763. Hän käytti aikansa sen jälkeen sotilaallisen tutkielman kirjoittamiseen ja teki töitä keksintöjensä parissa. Vuonna 1765 hän alkoi kehittää traktoreita, joilla voisi vetää Ranskan armeijan tykkejä. Hän rakensi kaksi höyrykäyttöistä traktoria, jotka oli suunnitellut tykinvetämiseen. Ensimmäinen pienikokoinen prototyyppi valmistui vuonna 1769. Siinä oli kolme pyörää, joista kolmas edessä oleva oli hevosen tilalla ja sitä käytettiin ohjaamiseen. Seuraavana vuonna 1770 rakennettiin täysikokoinen versio. Ajoneuvon moottorina oli kahden männän höyrykone. Kone oli ensimmäinen jossa käytettiin korkeapaineista höyryä. Siinä ei kuitenkaan käytetty kondensaatiota jonka James Watt kehitti myöhemmin luomaan alipaineen männän yläpuolelle tehoa parantaakseen. Cugnot kehitti oman koneensa Thomas Newcomenista ja James Wattista riippumattomasti ranskalaisen fyysikon Denis Papinin teorioiden pohjalta. Suunnitelmien mukaan vetolaitteen olisi pitänyt pystyä vetämän 4 tonnin kuormaa 4,8 mailin tuntinopeudella. Suunnitelmat eivät ilmeisesti toteutuneet ja vauhti jäi paljon tavoitellusta. Vuonna 1771 rakennettiin vielä yksi versio, joka kuitenkin törmäsi arsenaalin seinään. Sen jälkeen hanke hylättiin, koska se ei saavuttanut sille asetettuja odotuksia. Ajoneuvo siirrettiin 1800-luvulla Kansalliseen taiteen ja käsityön konservatorioon (Conservatoire national des arts et métiers). Vuonna 1772 Ranskan kuningas Ludvig XV myönsi Cugnotille 600 livren eläkkeen tunnustuksena hänen innovatiivisistä töistään. Ranskan suuren vallankumouksen aikana vuonna 1789 se kuitenkin lakkautettiin ja Cugnot pakeni Brysseliin. Napoléon Bonaparte kutsui hänet takaisin ja palautti eläkkeen vähän ennen Cugnotin kuolemaa Pariisissa 2. lokakuuta 1804. == Lähteet == == Aiheesta muualla == * * Video Cugnot'n höyryauton jäljitelmästä Luokka:Ranskalaiset keksijät Luokka:Ranskalaiset insinöörit Luokka:Autonsuunnittelijat Luokka:Vuonna 1725 syntyneet Luokka:Vuonna 1804 kuolleet
Dava Sobel

Dava Sobel (s. 1947 New York, Yhdysvallat) on yhdysvaltalainen tieteen popularisoija ja kirjailija, jonka suosituimpia kirjoja ovat olleet Pituuspiiri sekä Galileon tytär. Ennen ryhtymistään päätoimiseksi kirjailijaksi Sobel toimi useita vuosia freelancer-toimittajana eri tiedelehdille sekä mm. The New York Timesin tiedetoimittajana. Esikoisteoksen menestyksen myötä Sobel ryhtyi päätoimiseksi kirjailijaksi vuonna 1995. ==Teoksia== * Pituuspiiri (Longitude) * Galileon tytär (Galileo's Daughter) * The Best American Science Writing * The Planets ==Lähteet== Luokka:Tieteenhistorioitsijat Luokka:Yhdysvaltalaiset kirjailijat Luokka:Vuonna 1947 syntyneet Luokka:Elävät henkilöt
John Gilmore (aktivisti)

John Gilmore (s. 1955 York, Pennsylvania) on yksi Electronic Frontier Foundationin perustajista sekä Usenetin alt-hierarkian luoja. Gilmore oli Sun Microsystemsin viides työntekijä ja Cygnus Supportin perustaja. Hän rikastui riittävästi vetäytyäkseen varhaiseläkkeelle ja tavoitellakseen muita päämääriä. Hän tukee vapaita ohjelmistoja ja on työskennellyt useiden GNU- projektien parissa. ==Aiheesta muualla== *John Gilmoren kotisivu Luokka:Usenet Luokka:Yhdysvaltalaiset tietotekniikan kehittäjät Luokka:Sun Microsystemsin henkilöstö Luokka:Vuonna 1955 syntyneet Luokka:Elävät henkilöt
Jos mä oisin sä

"Jos mä oisin sä" on ensimmäinen single suomalaisen rap-artisti Cheekin viidenneltä levy-yhtiön julkaisemalta studioalbumilta Jare Henrik Tiihonen. Single julkaistiin 15. huhtikuuta 2009Stara.fi. Kappale sai ensiesityksensä jo aikaisemmin YleX-radiokanavalla 8. huhtikuuta. Siihen tehty musiikkivideo puolestaan näytettiin ensimmäisen kerran The Voice -kanavan Heräämö-ohjelmassa 21. huhtikuuta. The Voice -radiokanava nimesi kappaleen yhdeksi ehdokkaaksi järjestämässään Suomen virallinen kesähitti 2009 -kilpailussa antaen näin Cheekille mahdollisuuden puolustaa Liekeissä-kappaleen vuoden 2008 voittoaThe Voice. Kappaleesta levytettiin myös Rähinä Remix, jossa olivat mukana niin ikään Rähinä Records -levy-yhtiölle levyttävät Uniikki, Redrama, Elastinen ja Illi. Remix julkaistiin ensimmäisen kerran Cheekin seuraavalla singlellä Mitä tänne jää. == Listamenestys == Single nousi suoraan listaykköseksi sekä Suomen virallisella singleSuomen virallinen lista: Jos mä oisin sä (YleX 2009) että -latauslistalla viikolla 17Latauslista.fi. Suomen diskolistalla kappale aloitti viikolla 16 sijalla 35. ja nousi kärkipaikalle viikolla 22. Jos mä oisin sä oli Suomen 8. myydyin single vuonna 2009.Timo Pennasen listablogi: Ostetuimmat single/lataushitit 2009 (2.1.2010) Julkaisu oli singlelistalla yhteensä 17 viikkoa, joista kaksi ensimmäisenä. Latauslistalla ykkösviikkoja kertyi neljä. Päivitetty 16. syyskuuta 2009 Korkein sija Listaviikot Suomen virallinen singlelista 1 17 Suomen virallinen latauslista 1 18 Suomen diskolista Top 40 1 Finnish Dance ChartNRJ 2 == Arvostelut == * Findance.com/Antti Niemelä: Findance.com == Lähteet == Luokka:Cheekin kappaleet Luokka:MMENin tuottamat kappaleet Luokka:Vuoden 2009 kappaleet Luokka:Suomen singlelistan ykköset
E. E. Smith

E. E. "Doc" Smith (2. toukokuuta 1890 - 31. elokuuta 1965) oli yhdysvaltalainen tieteiskirjailija. Häntä on kutsuttu avaruusoopperan isäksi. Hänen tunnetuimpia sarjojaan olivat Skylark-sarja ja Lensmen-sarja. ==Teoksia== ===Lensman-sarja=== :1. Triplanetary (Amazing Stories Jan–Apr 1934, Fantasy Press 1948) :2. First Lensman (Fantasy Press 1950) :3. Galactic Patrol (Astounding Stories Sep 1937–Feb 1938, Fantasy Press 1950) :4. Gray Lensman (Astounding Stories Oct 1939–Jan 1940, Fantasy Press 1951) :5. Second Stage Lensmen (Astounding Stories Nov 1941–Feb 1942, Fantasy Press 1953) :6. Children of the Lens (Astounding Stories Nov 1947–Feb 1948, Fantasy Press 1954) :7. The Vortex Blaster, tunnettu myös nimellä Masters of the Vortex (Comet July 1941, Astonishing Stories Jun & Oct 1942, Gnome Press 1960) ===Skylark-sarja=== :1. The Skylark of Space (kirjoitettu 1915–1920 Mrs. Lee Hawkins Garbyn kanssa, Amazing Stories Aug–Oct 1928, Buffalo Book Co. 1946. Pyramid Books 1958) :2. Skylark Three (Amazing Stories Aug–Oct 1930, Fantasy Press 1948) :3. Skylark of Valeron (Astounding Stories Aug 1934–Feb 1935, Fantasy Press 1949) :4. Skylark DuQuesne (Worlds of If Jun–Oct 1965, Pyramid Books 1966) ===Subspace-sarja=== :1. Subspace Explorers (Canaveral Press 1965, Ace 1968; ensimmäiset 30 sivua ilmestyivät nrossa Astounding Jul 1960 nimellä Subspace Survivors ) :2. Subspace Encounter (1983) ===Family D'Alembert -sarja=== Yhdessä Stephen Goldinin kanssa - sarjan teoksista vain 1. on osittain Smithin kirjoittama, muut ovat Goldinin kirjoittamia ja perustuvat Smithin kertomukseen. :1. Imperial Stars (1976) ===Muita kertomuksia ja teoksia=== * Spacehounds of IPC (Amazing Stories Jul–Sep 1931, Fantasy Press 1947, Ace 1966) * The Galaxy Primes (Amazing Stories Mar–May 1959, Ace 1965. Dr. Smith ilmaisi tyytymättömyytensä painettuun versioon.) * Masters of Space (1976) (E. Everett Evansin kanssa) * Edward E. Smith (2001). Have Trenchcoat — Will Travel, and Others. Advent. ISBN 0-911682-33-3. Luokka:Yhdysvaltalaiset tieteiskirjailijat Luokka:Vuonna 1890 syntyneet Luokka:Vuonna 1965 kuolleet
Thomas Ziegler

Thomas Ziegler (s. , Sveitsi) on sveitsiläinen jääkiekkoilija. Hän pelasi Sveitsin pääsarjassa Nationalliga A:ssa 14 kauden aikana yhteensä 505 runkosarjapeliä ja 130 pudotuspeliä ja edusti Sveitsiä seitsemästi maailmanmestaruuskilpailuissa ja kerran talviolympialaisissa. Hän voitti kolmasti Sveitsin-mestaruuden. ==Ura== Ziegler edusti vuosina 1995–1998 Grasshopper-Club Zürichiä, jossa hän pelasi juniorijääkiekon lisäksi Sveitsin toiseksi korkeimmalla sarjatasolla Nationalliga B:ssä. Vuosina 1998–2000 hän pelasi kolmessa eri sveitsiläisseurassa. Keväällä 2000 hän pelasi Sveitsin maajoukkueessa maailmanmestaruuskilpailuissa. Tampa Bay Lightning varasi hänet kesällä 2000 NHL:n varaustilaisuudessa vuorolla 263. Ziegler siirtyi seuraavaksi kaudeksi pelaamaan Pohjois-Amerikkaan, mutta pelasi kauden aikana suurimmaksi osaksi Tampa Bayn farmijoukkue Detroit Vipersissa. Seuraavalla kaudella (2001–2002) Ziegler pelasi vain kolme peliä AHL:ssä, jonka jälkeen hän palasi takaisin Sveitsiin, jossa liittyi SC Bernin joukkueeseen. Bern voitti Sveitsin mestaruuden vuosina 2004 ja 2010. Ziegler pelasi Bernissä yhteensä yhdeksän kautta, kunnes siirtyi kaudeksi 2010–2011 ZSC Lionsiin, jossa lopetti uransa keväällä 2012. Ziegler pelasi maailmanmestaruuskilpailuissa vuosina 2000, 2001, 2002, 2004, 2005, 2008 ja 2009. Vuonna 2006 hän edusti Sveitsiä Torinon talviolympialaisissa. ==Tilastot== 1995–96 GC Zürich NLB 10 0 0 0 0 JEM 5 0 2 2 4 GC Zürich A-jun. 1996–97 GC Zürich NLB 11 0 1 1 2 GC Zürich A-jun. 34 19 11 30 1997–98 GC Zürich NLB 25 5 4 9 22 JMM 7 3 1 4 2 GC Zürich A-jun. 13 9 3 12 32 ZSC Lions NLA 10 0 0 0 2 ZSC Lions NLB 8 0 2 2 2 1998–99 HC Ambrì-Piotta NLA 39 2 4 6 18 12 0 0 0 8 HC Sierre-Anniviers NLB 4 1 2 3 2 1999–00 HC Ambrì-Piotta NLA 45 7 7 14 24 9 1 5 6 16 MM 7 2 2 4 0 2000–01 Tampa Bay Lightning NHL 5 0 0 0 0 MM 6 0 1 1 4 Detroit Vipers IHL 67 8 19 27 40 2001–02 Springfield Falcons AHL 3 0 1 1 4 MM 6 0 0 0 2 SC Bern NLA 26 3 5 8 24 6 0 0 0 8 2002–03 SC Bern NLA 38 4 16 20 63 12 2 4 6 35 2003–04 SC Bern NLA 46 12 22 34 109 15 1 5 6 16 MM 7 1 3 4 20 2004–05 SC Bern NLA 32 4 9 13 59 11 1 0 1 12 MM 6 1 0 1 10 2005–06 SC Bern NLA 39 5 12 17 103 6 0 0 0 4 OK 5 1 0 1 8 2006–07 SC Bern NLA 41 4 11 15 60 17 3 3 6 18 2007–08 SC Bern NLA 47 4 11 15 28 6 1 0 1 16 MM 7 0 0 0 4 2008–09 SC Bern NLA 49 3 9 12 44 6 1 0 1 27 MM 6 0 0 0 4 SC Bern CHL 4 0 0 0 2 2009–10 SC Bern NLA 10 1 1 2 12 11 0 4 4 4 2010–11 ZSC Lions NLA 47 4 7 11 83 5 0 1 1 2 2011–12 ZSC Lions NLA 36 0 2 2 10 6 0 0 0 0 1 kausi Yhteensä NHL 5 0 0 0 0 aikuisten arvokisat 50 5 6 11 52 13 kautta NLA 505 53 116 169 639 130 10 23 33 168 ==Lähteet== * * * * * hockeyfans.ch - Thomas Ziegler ===Viitteet=== Luokka:Sveitsiläiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1978 syntyneet Luokka:Elävät henkilöt
DVD+RW

DVD+RW on uudelleenkirjoitettava DVD-formaatti. Formaatti on kehitetty DVD+RW Alliancea varten. Levylle mahtuu dataa 4,377 gibitavua eli 4,7 gigatavua. Formaatista on pyritty tekemään myös kaksikerroksinen versio, DVD+RW DL. Näille levyille on ilmestynyt useita eri valmistajia markkinoilla (Maxell). DVD+RW -levyä löytyy useimmiten 1-2 ja 3-4 speed (nopeusarvoilla), ne kertovat datan tallennusnopeuden levylle. Kotikäytössä suosituin formaatti on 2-4 speed. Luokka:DVD-tallennusvälineet‎
DVD+R DL

DVD+R DL eli DVD+R Double Layer on kaksikerroksinen, kertakirjoitettava DVD- formaatti. Formaatti on kehitetty DVD+RW Alliancea varten. Levylle mahtuu 7,96 gibitavua eli 8,55 gigatavua dataa. Levyn kirjoittaminen vaatii formaattia erityisesti tukevan aseman, mutta levyjen lukeminen onnistuu useimmilta DVD- asemilta sellaisenaan. == Katso myös == * DVD+R * DVD-R DL Luokka:DVD- tallennusvälineet‎
Sandro Bruderer

Sandro Bruderer (s. ) on sveitsiläinen jääkiekkoilija. Pelipaikaltaan hän on hyökkääjä. Hän pelasi kaudella 2008-09 Sveitsin toiseksi korkeimman sarjatason Nationalliga B:n EHC Baselissa ja pääsarjaa Nationalliga A:n SC Rapperswil- Jonassa. ==Ura== Bruderer pelasi jääkiekkoa EHC Klotenin A-junioreissa vuosina 2000-2002. Vuonna 2002 hän pelasi Sveitsin maajoukkueessa alle 18-vuotiaitten maailmanmestaruuskilpailuissa. Kaudella 2002-03 Bruderer pelasi EV Zugin A-junioreissa ja Nationalliga B:ssä SC Langenthalissa. Kaudella 2003-04 hän pelasi Klotenin A-junioreissa ja Nationalliga B:tä kahdessa joukkueessa. Kaudella 2004-05 Bruderer jatkoi uraansa Nationalliga B:ssä, mutta keväällä 2005 hän pelasi yhden pudotuspelin Nationalliga A:n SC Rapperswil-Jonassa. Kaudella 2005-06 Bruderer pelasi lähes kokonaisen kauden Nationalliga A:n HC Davosissa, joka pelasi myös Euroopan seurajoukkueiden mestaruusturnauksessa. Kausilla 2006-07 ja 2007-08 hän pelasi suurimmaksi osaksi Nationalliga B:n EHC Vispissä. Kaudella 2008-2009 Bruderer pelasi EHC Baselissa. ==Tilastot== 2000–01 EHC Kloten A-jun. 28 7 4 11 12 4 1 1 2 0 2001–02 EHC Kloten A-jun. 26 13 11 24 10 8 1 2 3 6 2002–03 SC Langenthal NLB 37 7 10 17 6 EV Zug A-jun. 13 3 7 10 6 7 1 4 5 4 2003–04 SC Langenthal NLB 11 4 3 7 8 GC Küsnacht Lions NLB 25 8 5 13 10 6 1 1 2 4 EHC Kloten A-jun. 1 1 0 1 2 2004–05 SC Rapperswil-Jona NLA 1 0 0 0 0 GC Küsnacht Lions NLB 33 10 11 21 8 6 1 3 4 27 2005–06 HC Davos NLA 32 1 2 3 4 14 3 0 3 0 HC Davos ECC 2 0 0 0 0 EHC Chur NLB 1 0 0 0 0 2006–07 EHC Kloten NLA 6 0 0 0 0 EHC Visp NLB 22 3 6 9 18 16 1 0 1 6 2007–08 EHC Visp NLB 46 6 11 17 30 7 0 1 1 4 2008–09nationalliga.ch EHC Basel NLB 36 5 4 9 18 SC Rapperswil-Jona NLA 1 0 0 0 0 ? ? ? ? ? ==Lähteet== * * ===Viitteet=== Luokka:Sveitsiläiset jääkiekkoilijat Luokka:Vuonna 1984 syntyneet Luokka:Elävät henkilöt
Canon EOS 5D Mark II

Canon EOS 5D Mark II on japanilaisyhtiö Canonin valmistama digitaalinen järjestelmäkamera, jonka kuvakenno on perinteisen 35 mm kinofilmin kokoinen. Kamera julkaistiin syyskuussa 2008 Canon EOS 5D:n seuraajaksi. Kamera on yhteensopiva EF-objektiivien kanssa. Kameralla on mahdollista ottaa myös progressiivista Full HD -videokuvaa 1 920 × 1 080 pikselin tarkkuudella. Alun perin videotallennus oli mahdollista ainoastaan 30 kuvaa sekunnissa nopeudella, mutta kameran ilmaisen ohjelmistopäivityksen tultua saatavilla tuli mahdolliseksi kuvata videota myös 24 ja 25 kuvaa / sekunti -kuvataajuudella. Kamerassa on yhteensopivuus UDMA-muistikorttien kanssa. Runko on valmistettu magnesiumseoksesta.Canon.fi. Canon EOS 5D Mark II 5D Mark II:n sulkimen kerrotaan Canonin kotisivuilla kestävän 150 000 laukaisua. Kameran seuraaja on 5D Mark III. == Ominaisuudet == * 21,1 megapikselin täysikokoinen CMOS * DIGIC 4 prosessori. DIGIC 4 mahdollistaa lyhyen käynnistysajan, kasvojentunnistustarkennuksen elävällä etsinkuvalla ja videoleikkeiden teräväpiirtotallennuksen. * 5D Mark II:n ISO herkkyys on jopa 6 400\. * Full HD-videokuvaus (1080, 24/25/30 kuvaa/s) * 3,9 kuvaa/s * 9 pisteen AF-järjestelmä ja 6 aputarkennuspistettä Kameran maksimikoko videotiedostoille on 4 Gt ja kokonaiskesto ei voi olla yli 29 min 59 s (FAT32 järjestelmän rajoituksista ja EU:n verotuksesta johtuen). == Lähteet == == Aiheesta muualla == Luokka: Digitaaliset kamerat EOS 5D Mark II
Blues News

Blues News on suomalainen blues- ja roots-musiikkiin keskittyvä kuudesti vuodessa ilmestyvä aikakauslehti. Lehden painos on 1 500\. Ensimmäinen numero ilmestyi vuonna 1968, joten se on maailman vanhimpia blueslehtiä. Lehteä julkaisee Finnish Blues Society ry. Yhdistyksen nimi oli vuosina 1980–2006 Suomen afroamerikkalaisen musiikin yhdistys (SAMY ry). Yhdistyksellä on levymerkki Blue North Records. == Lähteet == * == Aiheesta muualla == * Virallinen sivusto Luokka:Suomalaiset musiikkilehdet
Lassi Laakso

Lassi Laakso (s. ) on sveitsiläis-suomalainen jääkiekkoilija. Pelipaikaltaan hän on puolustaja. ==Ura== Laakso pelasi jääkiekkoa HC Luganon A-junioreissa vuosina 2000–2003. Ensimmäisen kerran hän pelasi Luganon edustusjoukkueessa kaudella 2002–2003, tosin vain yhden pelin. Kaudeksi 2003–2004 Laakso siirtyi Nationalliga A:n HC Servette Genèveen, jossa hän pelasi 27 ottelua. Syksyllä 2004 hän siirtyi Nationalliga B:n EHC Churiin, jossa pelasi ainoastaan yhden kauden. Kaudella 2005–2006 Laakso pelasi HC La Chaux-de-Fondsissa, jonka jälkeen hän pelasi kolme kautta Nationalliga B:n HC Martignyssä. Kauden 2008–2009 Laakso pelasi EHC Baselissa. ==Tilastot== 2002–03 HC Lugano NLA 1 0 0 0 0 2003–04 HC Servette Genève NLA 27 2 3 5 12 2004–05 EHC Chur NLB 39 2 5 7 14 EHC Chur NLB-Q 1 0 0 0 0 2005–06 HC La Chaux-de-Fonds NLB 17 0 0 0 14 HC Martigny NLB 15 1 3 4 24 2006–07 HC Martigny NLB 44 1 8 9 66 2007–08 HC Martigny NLB 38 3 8 11 48 2008–09nationalliga.ch EHC Basel NLB 41 4 6 10 54 ==Lähteet== * ===Viitteet=== Luokka:Sveitsiläiset jääkiekkoilijat Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Canon EOS 5D

Canon EOS 5D on japanilaisyhtiö Canonin valmistama täysikokoisen kennon digitaalinen järjestelmäkamera. Kamera julkaistiin 22. elokuuta 2005. Kamera on yhteensopiva EF-objektiivien kanssa. EOS 5D:n kuvaprosessorina on DIGIC II. Runko on pienikokoinen verrattuna Canonin aiempiin täyskennoisiin 1-sarjan runkoihin. Rungon materiaali on ruostumaton teräs ja ylä-, etu- ja takakansi on tehty magnesiumseoksesta. Rungon massa ilman akkuja on 810 grammaa. Kameran seuraajat ovat 5D Mark II ja 5D Mark III. ==Lähteet== == Aiheesta muualla == Luokka: Digitaaliset kamerat EOS 5D
Markus Wüthrich

Markus Wüthrich (s. Sveitsi) on entinen sveitsiläinen jääkiekkoilija, Pelipaikaltaan hän oli puolustaja. Hän on pelannut Sveitsin pääsarjassa Nationalliga A:ssa seitsemän kauden aikana yhteensä 236 peliä. ==Ura== Wüthrich pelasi 17-vuotiaana kaudella 1996–1997 SC Langnaussa A-junioreiden sarjaa ja edustusjoukkueen kanssa Nationalliga B:tä. Seuraavalla kaudella hän pelasi edelleen SC Langnaun A-junioreissa ja edustusjoukkueessa, mutta tämän lisäksi hän pelasi yhden pelin HC Ambrì-Piottassa Nationalliga A:ta. Wüthrich pelasi SC Langnaussa Nationalliga A:ta kahden kauden ajan, kunnes siirtyi syksyllä 2000 Nationalliga B:n HC Ajoieen. Seuraavaksi Wüthrich siirtyi syksyllä 2003 Nationalliga A:n EHC Baseliin, jossa hän pelasi vuoteen 2009. Wüthrich ilmoitti kesällä 2009 lopettavansa ammattilaisuransa. Wüthrich on koulutukseltaan automekaanikko. ==Tilastot== 1996–97 SC Langnau NLB 29 1 0 1 14 8 0 0 0 0 JEM 6 0 1 1 2 SC Langnau A-jun. 25 6 8 14 1997–98 SC Langnau NLB 35 1 7 8 24 16 0 3 3 10 JMM 7 1 0 1 2 SC Langnau A-jun. 8 3 2 5 35 HC Ambrì- Piotta NLA 1 0 0 0 0 1998–99 SC Langnau NLA 43 1 2 3 30 SC Langnau NLB 11 0 0 0 8 SC Langnau A-jun. 10 7 10 17 18 6 1 2 3 8 1999–00 SC Langnau NLA 45 0 0 0 14 SC Langnau NLB 6 0 0 0 0 2000–01 HC Ajoie NLB 35 4 4 8 28 4 0 0 0 2 2001–02 HC Ajoie NLB 36 2 10 12 26 8 1 0 1 6 2002–03 HC Ajoie NLB 36 1 8 9 26 5 0 0 0 0 2003–04 EHC Basel NLA 48 1 2 3 14 EHC Basel NLA-Q 8 0 1 1 4 2004–05 EHC Basel NLB 43 5 11 16 43 19 2 4 6 10 2005–06 EHC Basel NLA 44 0 1 1 58 5 0 0 0 2 2006–07 EHC Basel NLA 17 0 2 2 14 2007–08 EHC Basel NLA 38 0 0 0 16 EHC Basel NLA-Q 8 0 1 1 4 2008–09nationalliga.ch EHC Basel NLB 26 5 12 17 30 7 kautta Yhteensä NLA 236 2 7 9 146 5 0 0 0 2 ==Lähteet== * * * hockeyfans.ch - Markus Wüthrich (Basel) * Markus Wüthrich tritt vom Spitzeneishockey zurück ===Viitteet=== Luokka:Sveitsiläiset jääkiekkoilijat Luokka:Vuonna 1979 syntyneet Luokka:Elävät henkilöt
Timothy Kast

Timothy Spicher-Kast (s. ) on sveitsiläinen uransa lopettanut jääkiekkoilija. Aikaisemmin Kast on pelannut Nationalliga B:n HC Lausannessa ja Nationalliga A:n HC Servette Genèvessä. HC Servetteen hän siirtyi kesken kauden tammikuussa 2009. Kaudeksi 2009–2010 Kast palasi EHC Baseliin, mutta siirtyi sieltä vielä saman kauden aikana La Chaux-de-Fondsiin. Kaudella 2012–2013 ==Tilastot== 2007–2008 HC Lausanne NLB 2 0 0 0 0 – – – – – HC Genève-Servette NLA 10 0 0 0 0 7 1 0 1 0 2008–2009nationalliga.ch EHC Basel NLB 38 6 25 31 20 – – – – – HC Genève-Servette NLA 11 1 0 1 0 – – – – – 2009–2010 EHC Basel NLB 23 1 12 13 8 – – – – – HC La Chaux-de-Fonds NLB 18 1 8 9 2 5 0 6 6 4 2010–2011 HC La Chaux- de-Fonds NLB 45 6 26 32 26 11 3 4 7 6 2011–2012 HC La Chaux-de-Fonds NLB 45 11 33 44 22 13 3 4 7 16 2012–2013 HC La Chaux-de-Fonds NLB 45 15 24 39 24 7 2 7 9 12 HC Fribourg-Gottéron NLA 1 0 0 0 0 1 0 0 0 0 2013–2014 HC La Chaux-de-Fonds NLB 45 15 31 46 10 11 3 7 10 12 Genève-Servette HC NLA – – – – – 1 0 0 0 0 2014–2015 Genève-Servette HC NLA 50 6 14 20 14 12 0 1 1 0 2015–2016 Genève- Servette HC NLA 40 5 12 17 18 11 3 3 6 2 2016–2017 Genève-Servette HC NLA 49 7 11 18 18 – – – – – 2017–2018 EV Zug NLA 48 3 10 13 12 5 0 0 0 0 2018–2019 Genève-Servette HC NLA 46 5 10 15 20 5 0 1 1 0 2019–2020 Genève-Servette HC NLA 42 1 4 5 8 – – – – – 2020–2021 Genève-Servette HC NLA 32 1 5 6 2 11 0 2 2 0 HC La Chaux-de-Fonds NLB 4 0 1 1 0 – – – – – 2021–2022 SC Bern NLA 45 5 9 14 6 – – – – –¨ 2022–2023 EHC Olten SL 41 9 19 28 14 14 5 13 18 8 12 kautta yhteensä NLA 374 34 75 109 98 53 4 7 11 2 9 kautta yhteensä NLB/SL 306 64 179 243 126 61 16 41 57 58 ==Lähteet== * ===Viitteet=== == Aiheesta muualla == Luokka:Sveitsiläiset jääkiekkoilijat Luokka:Vuonna 1988 syntyneet Luokka:Elävät henkilöt
Manuel Zigerli

Manuel Zigerli (s. ) on sveitsiläinen jääkiekkoilija. Hän Sveitsin pääsarjan EHC Bielissä. Zigerli pelasi EHC Bielissä vuosina 2005–2008. Keväällä 2008 EHC Biel nousi Nationalliga A:han ja Zigerli käväisi kesken seuraavan kauden aikana Nationalliga B:n EHC Baselissa, josta siirtyi kuitenkin takaisin EHC Bieliin. ==Tilastot== 2005–06 EHC Biel NLB 2 0 0 0 0 2006–07 EHC Biel NLB 28 0 3 3 8 2007–08 Sveitsin nuorten maajoukkue NLB 4 1 0 1 0 EHC Biel NLB 48 5 10 15 12 16 0 0 0 0 2008–09nationalliga.ch EHC Biel NLA 10 0 0 0 2 JMM d1 5 5 3 8 2 EHC Basel NLB 35 8 23 31 49 ==Lähteet== * * ===Viitteet=== Luokka:Sveitsiläiset jääkiekkoilijat Luokka:Vuonna 1989 syntyneet Luokka:Elävät henkilöt
Titus Vinius

Titus Vinius (k. 69) oli roomalainen sotilas ja poliitikko. Hän oli vuoden 69 konsuli keisari Galban kanssa. Vuonna 39 Vinius toimi sotilastribuunina, mutta hän joutui vankeuteen koska hänellä väitettiin olleen suhde ylempiarvoisen upseerin vaimon kanssa. Hänet vapautettiin Claudiuksen määräyksestä. Keisari nimitti hänet erään legioonan legaatiksi, mutta häntä syytettiin pian kultaisen maljan varastamisesta keisarin juhlissa. Hänet nimitettiin kuitenkin Gallia Narbonensiksen provinssin maaherraksi. Kun Galba julistautui keisariksi liittyi Vinius heti häneen. Vinius kannusti Galbaa adoptoimaan Othon, mutta Othon joukot tappoivat hänet Galban kanssa vuonna 69.Hazel s. 322 == Lähteet == * === Viitteet === Luokka:Roomalaiset poliitikot Luokka:Roomalaiset sotilaat Luokka:Roomalaiset henkirikosten uhrit Luokka:Syntymävuosi tuntematon Luokka:Vuonna 69 kuolleet
Fuck the Facts

Fuck the Facts on kanadalainen grindcore-yhtye. Yhtye aloitti ensimmäisten nauhoitusten teon vuonna 1998 yhtyeen perustajan, Topon Das’n, toimestaExclaim - On The Cover ja vuonna 2001 yhtye julkaisi ensimmäisen CD-R -pitkäsoittonsa, Discoing the Deadin. Yhtye itse on kuvaillut musiikkiaan muun muassa sanoilla "bastardized grindcore" () ja "mullet-core"Eklektik Rock - Interview. ==Historia== Fuct the Facts aloitti toiminnan loppuvuodesta 1998 kun yhtyeen perustajajäsen Topon Das aloitti nauhoitusten teonAttack Fanzine - Interview. Yhtyeellä ei ollut alkuun edes nimeä, kunnes Das päätti nimetä yhden miehen projektinsa Naked Cityn saman nimisen ensijulkaisun kappaleen mukaan. Yhtye julkaisi vuonna 1999 ensimmäisen, yhtyeen nimeä kantavan pitkäsoiton kasettina Dedfuk Recordsin kautta (jonka Das osittain omisti). Tämän jälkeen yhtye julkaisi splittejä Cult of the Damnedin, Longdreamdeadin ja S.M.E.S:n kanssa kunnes vuonna 2000 yhtye julkaisi toisen pitkäsoittonsa, Vagina Dancerin slovakialaisen levy-yhtiön, Where Late The Birds Sangin kautta. Kun yhtye oli julkaissut kaksi pitkäsoittoa, alettiin yhtye pikkuhiljaa tuntemaan alan musiikkipiireissä. Yhtye julkaisikin seuraavan pitkäsoittonsa, Discoing the Dead vuonna 2001 Ghetto Blaster Recordingsin kautta (jonka Das niin ikään omisti).Brutalism - Interview with Topon Levyn saaman positiivisen palautteen myötä Das päätti ottaa yhtyeeseen lisää jäseniä, ja ensimmäisenä yhtyeeseen tuli rumpaliksi Matt Connell ja vähän Connellin jälkeen yhtyeeseen liittyi kitaristi Tim Audette. Samana vuonna yhtye julkaisi jatkoa pitkäsoitolle Discoing the Dead, Mullet Feverin jota kuvailtiin muun muassa sanoilla 37 laulua 35 minuutissa. Vuonna 2002 yhtyeen solisti, Brent Christoff, jätti yhtyeen ja vähän Christoffin lähdön jälkeen yhtyeeseen tuli solistiksi Mel Mongeon ja vuonna 2003 yhtye julkaisi kolmannen pitkäsoittonsa, Backstabber Etiquetten. Vuonna 2003 yhtyeen kitaristiksi vaihtui Dave Menard ja vuonna 2004 rumpaliksi Connellin tilalle tuli Tim Olsen ja yhtye julkaisi EP:n Legacy of Hopelessness. Vuonna 2005 yhtyeen rumpaliksi Olsenin tilalle tuli Mathieu Vilandré ja vuonna 2006 yhtye solmi kolmen levyn levytyssopimuksen Relapse Recordsin kanssaDecibel Magazine. ==Jäsenet== ===Nykyiset=== * Topon Das - Kitara (1998– ) * Melanie Mongeon - Laulu (2002– ) * Mathieu Vilandré - Rummut (2005– ) ===Entiset=== * Matt Connell (2001–2004) * Tim Audette (2001–2003) * Shomir Das (2001) * Brent Christoff (2001–2002) * Dave Menard (2003–2005) * Tim Olsen (2004–2006) * Marc-Andre Mongeon (2004–2005) * Steve Chartier (2005–2007) ===Kiertue- ja studiojäsenet=== * Travis Tomchuk - Laulu (2006) * Jean-Louis Wittinger - Kitara (2006) * Leigh Newton - Kitara (2008) * Marc Bourgon - Basso (2008– ) * Johnathan Ibay - Kitara (2008– ) ==Julkaisut== ===Studioalbumit=== * * * * * * * * * * * ===EP:t ja muut julkaisut=== * * * * ==Lähteet== ==Aiheesta muualla== * Fuck the Facts * * Luokka:Kanadalaiset grindcoreyhtyeet
ReadyBoost

ReadyBoost on Microsoftin Windows Vistan, Windows 7 ja Windows 8:n komponentti. Se käyttää tarkoitukseen sopivia muistikortteja tai muita massamuistiasemia kuten USB 2 -asemia tai RAM-asemia, flash- & ZIP-asemia nopeuttaakseen tietokoneen toimintaa. Satunnaiset lukemiset ReadyBoost- yhteensopivalta muistilta ovat tyypillisesti 80...100 kertaa nopeampia kuin vastaavat operaatiot kiintolevyiltä. Koska Flash-muistit ja USB-väylä ovat hitaita peräkkäiseen syöttöön/tulostukseen, ReadyBoost sisältää logiikan, joka tunnistaa pitkät, peräkkäiset lukupyynnöt, ja pyytää kiintolevyä hoitamaan nämä pyynnöt. Kun yhteensopiva laite kytketään koneeseen, Windowsin AutoPlay- ikkuna tarjoaa mahdollisuuden hyödyntää laitetta ReadyBoost-asemana. Aseman ominaisuusikkunaan ilmestyy ReadyBoost-välilehti, josta haluttu ReadyBoost- koko voidaan valita. Koko voidaan valita väliltä 250 megatavua...256 gigatavua, paitsi Vistan x86 -versioissa neljään gigatavuun asti. ReadyBoost kryptaa tiedot AES-128-salausmenetelmällä ja pakkaa kaiken ReadyBoost-asemalle menevän datan. Microsoftin mukaan tyypillisesti saavutetaan pakkaussuhde 2:1, joten 4 gigatavun ReadyBoost-asema sisältää todellisuudessa 8 gigatavua dataa. Jim Allchinin mukaan tulevat Windows-versiot sallivat ReadyBoostin toimivan verkon kautta muiden koneiden vapaassa keskusmuistissa. ReadyBoost-aseman tulee täyttää seuraavat vaatimukset: * Aseman kapasiteetin tulee olla vähintään 256 megatavua. Formatoinnin (alustamisen) jälkeen vapaata tilaa tulee olla vähintään 250 megatavua. Kapasiteetti saa ylittää neljä gigatavua, mutta ReadyBoost hyödyntää maksimissaan vain neljä gigatavua. * Laitteen vasteajan tulee olla korkeintaan yhden millisekunnin. * Laitteen tulee pystyä 2,5 Mt/s lukunopeuteen käsitellessä 4 kilotavun satunnaislukuoperaatioita joka puolella laitetta. * Laitteen tulee pystyä 1,75 Mt/s kirjoitusnopeuteen käsitellessä 512 kilotavun satunnaiskirjoitusoperaatioita joka puolella laitetta. Muuta tietoa: * Vista SP1:n ReadyBoost tukee NTFS-, FAT16- ja FAT32-tiedostojärjestelmiä. Windows 7:n ja Vista SP2:n ReadyBoost tulee tukemaan myös uutta exFAT-tiedostojärjestelmää. * Suositelluin formaatti ReadyBoost laitteelle on FAT32 * Alun perin ReadyBoost tuki ainoastaan yhtä laitetta. Windows 7:n ReadyBoost tukee useita laitteita. * Microsoft suosittelee ReadyBoost-aseman kooksi yhdestä kolmeen kertaa tietokoneessa olevan keskusmuistin määrää, mutta parhaaseen hyötysuhteeseen päästään ainoastaan 1:1 suhteella. * Windows XP:lle löytyy myös useita ohjelmia, jotka mahdollistavat samankaltaisen toiminnon, eli muistin käyttämisen swap tiedostona, käyttäen vistan ja 7 kaltaisia salausalgoritmeja. ==Suorituskyky== Tietokone, jossa on 512 megatavua keskusmuistia hyötyy selvästi ReadyBoostista. Eräässä testitapauksessa ReadyBoost nopeutti aiemmin 11,7 sekuntia kestänyttä operaatiota siten, että se kesti enää 2 sekuntia. Keskusmuistin kasvattaminen 512 megatavusta yhteen gigatavuun nopeutti operaatiota siten, että se kesti enää 0,8 sekuntia. Luokka:Microsoft Windows
Helena Vierikko

Helena Ida Eufrosyne Vierikko (s. 11. elokuuta 1980 Vantaa) on suomalainen näyttelijä. == Varhainen elämä == Näyttelijä Vesa Vierikko on Helena Vierikon isä. == Ura == Vierikko teki ensimmäiset elo­kuva­roolinsa lapsena. Vuonna 1995 hänet palkittiin vuoden 1994 parhaan nais­sivu­osan Jussi-palkinnolla roolistaan lasten­koti­lapsi Siruna Raimo O Niemen ohjaamassa elo­kuvassa Kissan kuolema. Hänen muita elo­kuviaan ovat muun muassa Timo Koivusalon ohjaama vuonna 2005 ilmestynyt Kaksipäisen kotkan varjossa, Matti Ijäksen ohjaama Reko Lundánin näytelmään perustuva televisioelokuva Tarpeettomia ihmisiä samalta vuodelta ja Johanna Vuoksenmaan ohjaama Toinen jalka haudasta vuodelta 2009. Ensiksi mainitussa hän näytteli nais­pää­osaa Ellaa, Tarpeettomissa ihmisissä Sonjaa ja viimeiseksi mainitussa toimittaja Hanna Mannista. Vierikko valmistui teatteri­taiteen maisteriksi Teatteri­korkea­koulusta 2005. Teatteri­urallaan hän on näytellyt Ryhmäteatterin ja Q-teatterin yhteis­tuotannossa Veljeni, Leijonamieli vuosina 2003 ja 2004, Helsingin kaupunginteatterin Studio Pasilassa esitetyssä Steve Martinin kirjoittamassa näytelmässä Villin kanin kapakka (Picasso at the Lapin Agile) vuonna 2006 ja Ryhmä­teatterin esittämässä Raila Leppä­kosken kirjoittamassa ja ohjaamassa näytelmässä Sakset, kivi, paperi vuonna 2007. Näyttelemisen lisäksi hän on toiminut teatterissa myös ohjaajan assistenttina. Vierikko on näytellyt myös Nelosella keväällä 2008 esitetyssä draama­sarjassa Suojelijat, jossa hän näytteli vartija Nooraa, ja MTV3-kanavalla samana keväänä esitetyssä Johanna Vuoksen­maan ohjaamassa kolmi­osaisessa trillerissä Joku kaltaiseni, jossa hänen rooli­nimensä oli Anne Summanen. Vuonna 2012 hän esitti pää­henkilö Elinaa, vainoamisen uhriksi joutuvaa yksin­huoltaja­äitiä TV1:n kaksi­osaisessa mini­sarjassa Stalkkeri. == Filmografia == Elokuvat Elokuvat Elokuvat Vuosi Nimi Rooli 1990 Porttikielto taivaaseen pikku­tyttö 1994 Kissan kuolema Siru 2005 Eläville ja kuolleille poliisi 2 2005 Kaksipäisen kotkan varjossa Ella 2006 Laitakaupungin valot tyttö pöydässä 2009 Toinen jalka haudasta Hanna 2014 Onnesta 2015 Luokka­kokous Leila 2016 Luokkakokous 2 – Polttarit Leila 2016 Kanelia kainaloon, Tatu ja Patu! äiti pysäkillä Televisioelokuvat Televisioelokuvat Televisioelokuvat 1998 Pala valkoista marmoria nuorisoa 2005 Tarpeettomia ihmisiä 2011 Enon opetukset Lyhytelokuvat Lyhytelokuvat Lyhytelokuvat 2006 Rispect 2007 Suden­suuhun! esiintyjä Televisio Televisio Televisio Vuosi Sarja Rooli 1998 Team Ahma 1998, 2012 Kotikatu 2008 Suojelijat Noora 2008 Joku kaltaiseni 2009–2010 Helppo elämä Sirkku Möttönen 2011 Klikkaa mua Ulla 2012 Stalkkeri 2013 Nuoret nerot 2014 Ajankohtainen Nelonen 2015 Hinnalla millä hyvänsä 2018 Onnela 2019 M/S Romantic Annikan äiti 2020 Ex-onnelliset Kirsi == Lähteet == * * === Viitteet === Luokka:Suomalaiset näyttelijät Luokka:Jussi-palkinnon saajat Luokka:Vuonna 1980 syntyneet Luokka:Elävät henkilöt
Vesikansa (täsmennyssivu)

Vesikansa voi viitata seuraaviin * Vesikansa, Hollolan kunnan osa * Vesikansa, Vihdin kylä Lisäksi Vesikansa-nimeä on aiemmin käytetty seuraavista kunnista: * Kangaslampi * Luopioinen * Tottijärvi Vesikansa on myös sukunimi: * Jarkko Vesikansa, suomalainen toimittaja ja tutkija * Jouko Vesikansa (1915–1988), suomalainen sanakirjan toimittaja ja pakinoitsija * Jyrki Vesikansa (s. 1941), suomalainen toimittaja ja tietokirjailija * Osmo Vesikansa (1917–1966), sosiaalipäällikkö, kaupunginvaltuutettu ja Suomen Partiopoikajärjestön toiminnanjohtaja * Sanna Vesikansa (s. 1972), apulaispormestari, kaupunginvaltuutettu (Vihreä liitto)
Moordrecht

Moordrecht on Alankomaissa, Etelä-Hollannin provinssissa sijaitseva kunta. Asukkaita kunnassa on 8 136 (31.12.2008) ja väestötiheys on 666 as./km². Kunnan pinta-ala on 12,73 neliökilometriä, josta vettä on 0,51 km². Moordrechtin pormestari on Huub van der Meer. Kunnan keskuspaikka on samanniminen kuin kuntakin. Moordrecht sijaitsee Reinjoen suistossa sijaitsevan Hollandse IJssel -joen varrella. Syyskuussa 2006 järjestetyssä kansanäänestyksessä 92,8 prosenttia Moordrechtin asukkaista halusi selvittää yhdistymistä Nieuwerkerk aan den IJsselin ja Zevenhuizen-Moerkapellen kanssa. Ainoastaan 7 % halusi Moordrechtin liittyvän Goudan kanssa. Moordrecht, Nieuwerkerk aan den IJssel ja Zevenhuizen-Moerkapelle päättivät sittemmin yhdistyä 1. tammikuuta 2010 alkaen uudeksi Zuidplasin kunnaksi. Muita ehdotuksia nimeksi olivat IJssel en Rotte, Oosterschieland ja Zuidplasland. == Lähteet == == Aiheesta muualla == * Virallinen kotisivu * Moordrechtin kartta Luokka:Etelä-Hollannin kunnat
Valetuberkuloosi

Valetuberkuloosi eli pseudotuberkuloosi on gramnegatiivisen Yersinia pseudotuberculosis -bakteerin aiheuttama sairaus. Se esiintyy lähinnä eläimissä mutta voi tarttua myös ihmiseen, tavallisimmin ruoansulatuskanavan kautta. ==Oireet== Eläimissä valetuberkuloosi aiheuttaa tuberkuloosin kaltaisia oireita, kuten paikallisia kuolioita kudoksissa sekä granuloomia pernassa, maksassa ja imusolmukkeissa. Ihmisessä oireet ovat samankaltaisia kuin Yersinia enterocolitica -bakteerilajin aiheuttamassa yersinioosissa (kuumetta ja oikeanpuoleista vatsakipua). Ripulia ei kuitenkaan läheskään aina esiinny, mikä joskus vaikeuttaa diagnoosin tekoa. Valetuberkuloosi voi, erityisesti lapsilla ja nuorilla aikuisilla, muistuttaa umpilisäkkeentulehdusta. Joissakin harvoissa tapauksissa on esiintynyt myös kyhmyruusua, nivelten jäykkyyttä, bakteerien leviämistä verenkiertoon (bakteremiaa) sekä Reiterin oireyhtymää ja tämän aiheuttamaa kipua. Tauti tavallisesti puhkeaa 5–10 vuorokauden kuluttua tartunnasta ja tyypillisesti kestää hoitamattomana 1–3 viikkoa. Vaikeissa tapauksissa ja immuunipuutepotilailla saatetaan tarvita hoidoksi antibioottia: sekä ampisilliini, aminoglykosidit, tetrasykliini, kloramfenikoli että kefalosporiini ovat yleensä tehokkaita. Izumi-kuumeella on havaittu yhteys valetuberkuloosiin. ==Lähteet== ==Aiheesta muualla== *Yersinia pseudotuberculosiksen genomi Luokka:Bakteeritaudit Luokka:Eläinten bakteeritaudit Luokka:Zoonoosit
DVD-R

DVD-R on tallentava DVD-formaatti. Yleensä DVD-R-levyn kapasiteetti on 4,38 GiB eli 4 700 000 000 tavua. Alun perin kapasiteettina tosin oli 3,68 GiB eli 3 950 000 000 tavua. Joka tapauksessa kapasiteetti on huomattavasti suurempi kuin sen edeltäjän, CD-R:n, kapasiteetti (650...700 megatavua). Pioneer kehitti myös kaksikerroslevyn, DVD-R DL:n, joka tuli markkinoille vuoden 2005 aikana. DVD-R-levy on kertakirjoitettava eli levyllä jo olevaa dataa ei voida enää muuttaa. On olemassa uudelleenkirjoitettavia DVD-levyjä, DVD-RW-levyjä, jossa tietty kohta kestää vähintään tuhat kirjoituskertaa. Näistäkin on yritetty luoda kaksikerroslevyjä, DVD-RW DL. DVD-R:n kilpailijoita ovat mm. DVD+R(W) ja DVD-RAM. nopeus Datanopeus (MB/s) Datanopeus (Mbit/s) Kirjoitusaika yksikerroksiselle DVD-R lle 1X 1,32 MB/s 10,56 Mbit/s 60 minuuttia 2X 2,64 MB/s 21,12 Mbit/s 30 minuuttia (CLV) 4X 5,28 MB/s 42,24 Mbit/s 15 minuuttia (CLV) 8X 10,56 MB/s 84,48 Mbit/s 8 minuuttia (ZCLV) 16X 21,12 MB/s 168,96 Mbit/s 5,75 minuuttia (CAV) 18X 23,76 MB/s 190,08 Mbit/s 5,5 minuuttia (CAV) 20X 26,40 MB/s 211,20 Mbit/s 5 minuuttia (CAV) 22X 29,04 MB/s 232,32 Mbit/s 4,5 minuuttia (CAV) 24x 31,68 MB/s 253,44 Mbit/s ~4,0 minutes (CAV) ==Lähteet== Luokka:DVD-tallennusvälineet‎ ms:Perakam DVD ja:DVD#DVD-R
Anna Bertills

Anna Katarina Mikaela Bertills (s. 4. lokakuuta 1979 Vöyri) on suomalainen poliitikko. Hänen puolueensa on Suomen ruotsalainen kansanpuolue (RKP). Bertills oli kesäkuusta 2008 kesäkuuhun 2010 yksi puolueensa kolmesta varapuheenjohtajasta. Hän ei ollut ehdolla kolmannelle varapuheenjohtajakaudelle puoluekokouksessa 2010. Hän on toiminut myös RKP:n Vöyri-Maksamaan paikallisosaston puheenjohtajana vuosina 2007–2009 ja puolueensa nuorisojärjestön Svensk Ungdomin puheenjohtajana toukokuusta 2005 toukokuuhun 2007. Bertills on ollut RKP:n ehdokkaana neljissä vaaleissa. Kunnallisvaaleissa 2012 hänet valittiin Vaasan kaupunginvaltuuston jäseneksi. Kunnallisvaaleissa 2004 hän jäi Turussa kolmannelle varasijalle. Hän oli ehdolla myös eduskuntavaaleissa 2007, joissa sai 1 393 ääntä Vaasan vaalipiirissä, ja europarlamenttivaaleissa 2009, joissa sai 6 000 ääntä, kuudenneksi eniten puolueensa ehdokkaista. Suurin osa hänen eurovaaleissa saamistaan äänistä, 4 447, tuli Vaasan vaalipiirin alueelta. Bertills on koulutukseltaan valtiotieteiden maisteri, joksi valmistui Åbo Akademista vuonna 2002, pääaineenaan kansainvälinen politiikka. Ylioppilaaksi hän kirjoitti vuonna 1998 Vöyrin yhteislukiosta (). Tammikuusta 2004 lokakuuhun 2005 Bertills työskenteli Jan-Erik Enestamin, joka oli tuolloin ympäristöministeri, eduskunta-avustajana ja marraskuusta 2008 kesäkuuhun 2009 hän oli kulttuuri- ja urheiluministeri Stefan Wallinin erityisavustaja. Maaliskuussa 2007 hän aloitti liikuntajärjestö Finlands Svenska Idrottin koulutus- ja tiedotusyksikön päällikkönä, josta tehtävästä jäi virkavapaalle marraskuussa 2008. 2010 - 2018 Bertills toimi Folkhälsan Utbildning Ab:n toimitusjohtajana. Elokuussa 2018 Bertills perusti yhdessä Linn Jungin kanssa viestintätoimisto Bertills & Jung Bertills on naimisissa ekonomi Andreas Backin kanssa. Heillä on 4 lastaBertills ja Jung MEISTÄViitattu 17.10.2023 == Lähteet == == Aiheesta muualla == *Anna Bertillsin verkkosivut Luokka:Erityisavustajat Luokka:Svensk Ungdomin puheenjohtajat Luokka:Vaasan kaupunginvaltuutetut Luokka:Vuonna 1979 syntyneet Luokka:Elävät henkilöt
DVD-R DL

DVD-R DL, DVD-R Dual Layer on kaksikerroksinen, kertakirjoitettava DVD- formaatti. Levylle mahtuu 7,96 gibitavua eli 8,54 gigatavua dataa. Levy on yhteensopiva useimmissa DVD-laitteissa. Formaatin kehitti Pioneer Corporation DVD Forumia varten. Kilpailevan formaatin, DVD+R DL:n, kehittivät Philips ja Mitsubishi Kagaku Media DVD+RW Alliancea varten. Formaatista on yritetty tehdä myös uudelleenkirjoitettava versio, DVD-RW DL. Luokka:DVD-tallennusvälineet‎
DVD+R

DVD+R on kertakirjoitettava DVD-formaatti. Levylle mahtuu dataa 4,38 GiB, tarkasti ottaen 4 700 372 992 tavua. http://www.osta.org/technology/dvdqa/dvdqa6.htm Formaatti kehiteltiin DVD+RW Alliancea varten. Formaatista on myös uudelleenkirjoitettava versio, DVD+RW. "Plus"-medioille on ominaista se, että book-typeä voi muuttaa, jotta DVD- yhteensopivuus paranisi. Esimerkiksi DVD+R-mediasta voi tehdä näennäisesti DVD-ROM-levyn. Näin on mahdollista saada jotkin vanhat DVD-asemat lukemaan DVD+R-levyjä. Sekä "viiva"- että "plus"-formaatit vaikuttaisivat molemmat olevan yhtä suosittuja. DVD+R -formaatti on teknisesti jonkun verran DVD-R -formaattia edellä, esimerkiksi virheenkorjauksensa osalta. On hieman epäselvää, onko formaateilla yhteensopivuuseroja vanhimpien soitinten kanssa. DVD-R oli käytössä ennen DVD+R -formaattia, mutta vastaavasti book-typen säätö saattaa saada DVD+R -levyn toimimaan soittimessa, jossa DVD-R -levy ei toiminut.http://www.videohelp.com/forum/archive/which-format-is-most- compatible-to-play-on-other-players-t328871.html Kaikki nykyiset kirjoittavat DVD-asemat osaavat kirjoittaa molemmantyyppisille levyille. ==Lähteet== Luokka:DVD-tallennusvälineet‎ ja:DVD#DVD+R ru:DVD#Форматы DVD-R и DVD+R